แรงขายทำกำไรท้ายตลาดฯ เหวี่ยง SET พลิกปิดลบ 3 จุด วอลุ่มเบาบาง 5 หมื่นลบ.
แรงขายทำกำไรท้ายตลาดฯ เหวี่ยง SET พลิกปิดลบ 3 จุด วอลุ่มเบาบาง 5 หมื่นลบ. โดยดัชนีปิดตลาดวันนี้ ที่ระดับ 1,798.55 จุด ลบ 2.88 จุด หรือ 0.16% มูลค่าการซื้อขาย 5.04 หมื่นล้านบาท
22 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,798.55 จุด ลบ 2.88 จุด หรือ 0.16% มูลค่าการซื้อขาย 5.04 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า  ภาพรวมตลาดในวันนี้เหวี่ยงมาเป็นลบในช่วงท้ายตลาด หลังยืนในแดนบวกมาเกือบทั้งวัน เนื่องจากเจอแรงเทขายทำกำไรจากหุ้นในกลุ่มธนาคารอย่าง KBANK และหุ้นกลุ่มปิโตรเคมีอย่าง IVL ถึงแม้จะมีหุ้นในกลุ่มพลังงานอย่าง PTT , PTTGC และ PTTEP เข้ามาค้ำตลาดฯ ก็ตาม
อย่างไรก็ดี มองว่าตลาดในช่วงนี้ยังไม่มีปัจจัยใหม่เข้ามาหนุน เลยทำให้นักลงชะลอการลงทุนและเลือกลงทุนระยะสั้นมากกว่า
ส่วนแนวโน้มดัชนีตลาดหุ้นไทยพรุ่งนี้ (23 มี.ค.61) คาดว่ายังแกว่งตัว Sideways เนื่องจากยังไม่มีปัจจัยใหม่เข้ามา พร้อมวางกรอบแนวรับแนวต้านไว้ที่ 1,790-1,810 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 5,761.77 ล้านบาท ปิดที่ 544.00 บาท เพิ่มขึ้น 2.00 บาท
IVL มูลค่าการซื้อขาย 3,563.25 ล้านบาท ปิดที่ 56.00 บาท ลดลง 0.50 บาท
KBANK มูลค่าการซื้อขาย 1,909.76 ล้านบาท ปิดที่ 220.00 บาท ลดลง 2.00 บาท
PTTGC มูลค่าการซื้อขาย 1,593.09 ล้านบาท ปิดที่ 98.00 บาท เพิ่มขึ้น 1.25 บาท
CPF มูลค่าการซื้อขาย 1,432.14 ล้านบาท ปิดที่ 25.25 บาท ราคาไม่เปลี่ยนแปลง
 
ตลาดหุ้นเอเชีย
